Blondekop 'engelkind' Poppie se ma gearresteer
JY LEES NOU Blondekop 'engelkind' Poppie se ma gearresteer
Louisa Koekemoer, ma van Poppie van der Merwe (die kleuter wie se stiefpa weens haar dood in hegtenis geneem is), is Donderdag ook in verband met die voorval aangekeer.
Louisa (45) is na die polisiekantoor in Brits gebring en daar in hegtenis geneem.
[caption id="attachment_150793" align="alignnone" width="600"] Poppie se ma by die polisiestasie. Foto: Jacobus Ludick[/caption]
Poppie (3) is op Dinsdag 25 Oktober op ’n plaas naby Mamogaleskraal buite Brits dood. Louisa en haar man, Kobus Koekemoer (43), het saam met Poppie en haar ouer boetie (5) daar gewoon. Die kleuter is na bewering doodgeskop. Sy is met haar aankoms by die hospitaal dood verklaar. Hospitaalpersoneel het die polisie ontbied en Kobus is daar in hegtenis geneem. Lt.kol. Pelonomi Makau, provinsiale polisiewoordvoerder in Noordwes, het die arrestasie aan Huisgenoot bevestig.
BREKENDE NUUS: #PoppievanderMerwe se ma #LouisaKoekemoer gaan as medepligtige saam met haar man #KobusKoekemoer aangekla word. @huisgenoot pic.twitter.com/KOAPZefpoT — Jana van der Merwe (@Jana_vdMerwe) December 15, 2016
Sy gaan na verwagting Maandag in die hof op ’n aanklag van moord verskyn.
#Poppie van der Merwe (3) het na bewering verlede Woensdag aan die hand van haar stiefpa #KobusKoekemoer gesterf - via @Jana_vdMerwe pic.twitter.com/moSeSVN0HQ — Huisgenoot (@huisgenoot) November 3, 2016
Lt.kol. Pelonomi Makau, provinsiale polisiewoordvoerder in Noordwes, het die inhegtenisname aan Huisgenoot bevestig.
[caption id="attachment_150847" align="aligncenter" width="600"] Jacobus Ludick, aktivis van die Justice for Poppie-groep by die ondersoekbeampte, Sers Gift Motumi buite die Brits-polisiekantoor nadat Louisa Koekemoer aangekeer is.[/caption] Louisa sal na verwagting alleen Maandag in die hof op Brits op ’n aanklag van moord verskyn. Sy sal as medepligtige saam met Kobus Koekemoer aangekla word.
#PoppievanderMerwe se ma #LouisaKoekemoer gaan as medepligtige saam met #KobusKoekemoer aangekla word - via @Jana_vdMerwe pic.twitter.com/7puOi95cG4 — Huisgenoot (@huisgenoot) December 15, 2016
Kobus en Louisa het mekaar op Orania ontmoet en is in November 2015 getroud.
[caption id="attachment_150849" align="aligncenter" width="600"] Louisa en Kobus op hul troudag.[/caption]
[caption id="attachment_150850" align="aligncenter" width="600"] Die paartjie het mekaar in Orania ontmoet.[/caption]
Hulle is hier by maatskaplike werkers aangegee, maar het kort voor Poppie se dood Brits toe getrek.
Kyk video: ‘Jy gaan vrek,’ skree betoger in hof aan Kobus Koekemoer
Louisa het vroeër in ’n onderhoud haar weergawe van die gebeure vertel ("As ek net geweet het dinge sou so ver gaan", Huisgenoot - 17 November 2016).
Sy het toe beweer sy was nie teenwoordig toe Poppie na bewering aangerand is waar sy die middag op die sitkamermat gelê en slaap het nie. Sy het aangevoer Kobus was winkel toe omdat hulle die aand sou braai.
Sy en Poppie se boetie is toe na buite om die kruideniersware in die bakkie te gaan haal. Toe hulle weer in die huis kom, het sy besef daar is groot fout met haar kind, het sy vertel.
Sy het beweer in die badkamer het hulle water in haar gesig gespat, maar Poppie het nie asemgehaal nie.
Lees ook: Hartstogtelike snikke en trooswoorde klink op tydens Poppie se begrafnis
Huisgenoot.com het ook vroeër onthul Louisa is op 2 November ontvoer en erg aangerand deur ’n vrou wat haar as ’n polisiebeampte voorgedoen het. Dit was net meer as ’n week ná Poppie se dood. Die polisie ondersoek steeds die voorval.
Kobus is op Maandag 28 November borgtog in die landdroshof op Brits geweier en verskyn weer op 25 Januarie 2017 in die hof.